Z A P I S N I K

41. sjednice Vijeća Mjesnog odbora Studentski grad, održane 29. listopada 2024.
u prostorijama Mjesnog odbora Studentski grad, Ulica Vile Velebita 1a,
s početkom u 19,00 sati


NAZOČNI ČLANOVI VIJEĆA:

1. RENATA HOFER
1. IVANA BUDIMIR
1. JOSIP JULARIĆ
1. MARIJA GEORGIEV
1. DRAŠKO ŠRAGALJ
1. DEAN MATOVIĆ
1. VJEKOSLAV MADUNIĆ
1. PETAR DUČKIĆ

Odsutni članovi Vijeća: Zoran Preradović.

Predsjedava: Renata Hofer, predsjednica Vijeća.

Zapisnik vodi: Marija Georgiev.

Predsjednica utvrđuje da je prisutno 8 od 9 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 40. sjednice, održane 26. kolovoza 2024. godine. Vijeće jednoglasno prihvaća tekst zapisnika, bez izmjena.

Predsjednica predlaže dopunu dnevnog reda:
1. Zahtjev građana za čišćenjem slivnika u Dankovečkoj ulici kod kbr. 6 i 8 – donošenje zaključka;
Na prijedlog predsjednice, Vijeće jednoglasno utvrđuje
DNEVNI RED:

1. Zahtjev Šahovskog kluba Hrvatski branitelj 90-96 za povremeno korištenje prostora
mjesne samouprave na lokaciji Ulica Vile Velebita 1a – donošenje zaključka;
2. Prijedlog za odvoz glomaznog otpada iz prostorija Mjesnog odbora Studentski grad –
donošenje zaključka;
3. Zahtjev građana za gradnju psećeg parka za male pse – donošenje zaključka;
4. Zahtjev građana za uređenjem prilaza garažama u Dankovečkoj ulici kod kbr. 6 i 8 –
donošenje zaključka;
5. Prijedlog rješavanja neredovitih polazaka autobusnih linija 210 i 223 – donošenje zaključka;
6. Zahtjev građana za čišćenjem slivnika u Dankovečkoj ulici kod kbr. 6 i 8 – donošenje zaključka;
7. Pitanja, prijedlozi i obavijesti.


Ad. 1) Zahtjev Šahovskog kluba Hrvatski branitelj 90-96 za povremeno korištenje prostora mjesne samouprave na lokaciji Ulica Vile Velebita 1a 

Nakon provedene rasprave, Vijeće jednoglasno donosi 

ZAKLJUČAK
o povremenom korištenju prostora mjesne samouprave

I. Odobrava se povremeno korištenje prostora u objektu mjesne samouprave Studentski grad, Ulica Vile Velebita 1a, Šahovskom klubu Hrvatski branitelj 90-96.
II. Prostor iz točke I. ovog zaključka korisnik će koristiti nedjeljom od 9,00 do 14,00 sati, bez naknade.
III. O povremenom korištenju prostora iz točke I. ovog zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.


Ad. 2) Prijedlog za odvoz glomaznog otpada iz prostorija Mjesnog odbora Studentski grad

Nakon provedene rasprave, Vijeće jednoglasno donosi 

ZAKLJUČAK
o prijedlogu za odvoz glomaznog otpada 
iz prostorija Mjesnog odbora Studentski grad

I. Predlaže se da Zagrebački holding d.o.o., Podružnica Čistoća, u suradnji s Gradskom četvrti Gornja Dubrava, organizira odvoz glomaznog otpada iz prostorija Mjesnog odbora Studentski grad, Ulica Vile Velebita 1a. Glomazni otpad je zatečen u novim prostorima Mjesnog odbora Studentski grad, ostavljen od prijašnjih korisnika i još uvijek nije riješen odvoz istog.

Ad. 3) Zahtjev građana za gradnju psećeg parka za male pse 
Nakon provedene rasprave, Vijeće jednoglasno donosi
ZAKLJUČAK
o prijedlogu za gradnju psećeg parka za male pse

I. Razmotren je zahtjev građana za gradnju psećeg parka za male pse.
II. Od početka ovog saziva Vijeća postojeći projekt za izgradnju psećeg parka bio je podržan od strane svih članova Vijeća Mjesnog odbora Studentski grad, te je pitanje građana potrebno uputiti Vijeću Gradske četvrti Gornja Dubrava, obzirom da pseći park nikad nije bio uvršten u Plan komunalnih aktivnosti Gradske četvrti Gornja Dubrava.


Ad. 4) Zahtjev građana za uređenjem prilaza garažama u Dankovečkoj ulici kod kbr. 6 i 8

Nakon provedene rasprave, Vijeće većinom glasova (6 glasova za i 2 suzdržana) donosi

ZAKLJUČAK
o prijedlogu za uređenjem prilaza garažama u Dankovečkoj ulici

I. Razmotren je zahtjev građana za uređenjem prilaza garažama u Dankovečkoj ulici kod kbr. 6 i 8.
II. Vijeće ne podržava zahtjev građana, s obzirom da se radi o prilazu na privatnu parcelu.

Ad. 5) Prijedlog rješavanja neredovitih polazaka autobusnih linija 210 i 223
Nakon provedene rasprave, Vijeće jednoglasno donosi
ZAKLJUČAK
o prijedlogu rješavanja neredovitih polazaka autobusnih linija 210 i 223

I. Razmotrene su učestale pritužbe građana u kojima se ukazuje na neredovitost u pridržavanju rasporeda polazaka na autobusnim linijama 210 i 223, koje voze kroz područje Mjesnog odbora Studentski grad. U pojedinim terminima, određenima važećim voznim redom, autobusi uopće ne kreću s polaznih stajališta nego preskaču polaske.
II. Predlaže se žurno uspostavljanje redovnih polazaka autobusnih linija 210 i 223 i prometovanja u terminima koji su naznačeni u važećem voznom redu, bez izostavljanja pojedinih polazaka.
III. Ovaj zaključak dostavlja se Zagrebačkom električnom tramvaju d.o.o. na daljnje postupanje.


Ad. 6) Zahtjev građana za čišćenjem slivnika u Dankovečkoj ulici kod kbr. 6 i 8
Nakon provedene rasprave, Vijeće većinom glasova (7 glasova za i 1 protiv) donosi
ZAKLJUČAK
o prijedlogu za čišćenje slivnika u Dankovečkoj ulici kod kbr. 6 i 8

I. Predlaže se čišćenje slivnika u Dankovečkoj ulici kod kbr. 6 i 8.
II. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad. 7) Pitanja, prijedlozi i obavijesti

Predsjednica obavještava članove Vijeća da je na zahtjev predsjednika Vijeća Gradske četvrti Gornja Dubrava poslala popis svih dječjih igrališta u Studenstkom gradu. Također izvještava o gospodinu koji nema stalno mjesto za život te mu je potrebna pomoć građana.

Završeno u 20,00 sati.

U Zagrebu, 26. listopada 2024.

Zapisnik sastavila: Marija Georgiev
Zapisnik tehnički i administrativno
obradila: Jadranka Marković
        Predsjednica
Vijeća Mjesnog odbora
      Studentski grad    

							                    Renata Hofer
